text: Prøver hvordan det er at have ADHD
  07 november 2011 kl. 17.27
  Prøv hvor svært det er at koncentrere dig, når nogen kildrer dig under næsen med en fjer.  I denne uge kører en bus rundt til skolerne i Fredericia for at undervise klasse-kammeraterne om, hvad det betyder at lide af sygdommen ADHD.
  Diagnosen ADHD bliver hæftet på flere og flere. 
  - Hvis man har ADHD så har man en dagligdag, der er rigtig rigtig svær, siger Tina Vaarning, ADHA-foreningen.
  
  Medicin-forbrug eksploderer
  Flere og flere børn diagnosticeres med ADHD. Oftest er medicin måden at behandle sygdommen på. Og efter besøget af ADHA-bussen, håber foreningen, at de børn, som ikke har sygdommen, bedre forstår, hvordan deres kammerater er stillet. 
  Men i dag er medicinforbrugeet eksploderet. Et enkelt medikament, Ritalin, har øget salget med 2000 pct., viser tal for Sundhedsstyrelsen.
  På fire år er antallet af børn, som har været indlagt på hospital eller psykiatrisk afdeling med ADHD næsten fire-doblet. I dag får 17.000 skolebørn medicin mod ADHD.
  I TV SYD kl. 19:30 kommenterer SF'eren Jane Findahl fra Fredericia det høje medicin-forbrug. Hun er formand for børne- og kulturudvalget i Kommunernes Landsforening.
  